CELEX: 31988D0470
Language: el
Date: 1988-07-14 00:00:00
Title: Απόφαση της Επιτροπής της 14ης Ιουλίου 1988 για την κατάρτιση του καταλόγου των περιοχών που επιλέγονται σύμφωνα με το κοινοτικό καθεστώς ενθάρρυνσης της παύσης της γεωργικής δραστηριότητας

Avis juridique important

|

31988D0470

88/470/ΕΟΚ: Απόφαση της Επιτροπής της 14ης Ιουλίου 1988 για την κατάρτιση του καταλόγου των περιοχών που επιλέγονται σύμφωνα με το κοινοτικό καθεστώς ενθάρρυνσης της παύσης της γεωργικής δραστηριότητας  

Επίσημη Εφημερίδα αριθ. L 231 της 20/08/1988 σ. 0035 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιουλίου 1988  για την κατάρτιση του καταλόγου των περιοχών που επιλέγονται σύμφωνα με το κοινοτικό καθεστώς ενθάρρυνσης της παύσης της γεωργικής δραστηριότητας  (88/470/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1096/88 του Συμβουλίου της 25ης Απριλίου 1988 σχετικά με την καθιέρωση κοινοτικού καθεστώτος ενθάρρυνσης της παύσης της γεωργικής δραστηριότητας (1), και ιδίως το άρθρο 10 παράγραφος 2,  Εκτιμώντας:  ότι το άρθρο 10 παράγραφος 2 του κανονισμού (ΕΟΚ) αριθ. 1096/88 προβλέπει την κατάρτιση κοινοτικού καταλόγου για την κατάταξη των περιοχών της Κοινότητας με βάση τον συνδετικό δείκτη προκειμένου να καθοριστεί η κοινοτική συμμετοχή στις δαπάνες που απορρέουν από την εφαρμογή του καθεστώτος που αναφέρεται στο άρθρο 4 παράγραφος 1 δεύτερη περίπτωση του εν λόγω κανονισμού·  ότι οι περιοχές που αναφέρονται στο παράρτημα της παρούσας απόφασης ανταποκρίνονται στις κατηγορίες που αναφέρονται στο άρθρο 10 παράγραφος 3 του κανονισμού (ΕΟΚ) αριθ. 1096/88·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) ως προς τα δημοσιονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι περιοχές που επιλέγονται δυνάμει του άρθρου 10 παράγραφος 3 του κανονισμού (ΕΟΚ) αριθ. 1096/88 είναι αυτές που περιλαμβάνονται στο παράρτημα.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 14 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 110 της 29. 4. 1988, σ. 1.  ΠΑΡΑΡΤΗΜΑ  Κατάλογος των περιοχών που επιλέγονται δυνάμει του άρθρου 10 παράγραφος 3 του κανονισμού (ΕΟΚ) αριθ. 1096/88  Ι. Κατηγορία των περιοχών, ο συνθετικός δείκτης των οποίων είναι ανώτερος από 75 % αλλά κατώτερος από 85 % του κοινοτικού δείκτη:  - Ιταλία: Arbuzzi, Sardegna·  - Ηνωμένο Βασίλειο: Βόρεια Ιρλανδία·  - Ισπανία: Pais Vasco, Rioja, Baleares.  ΙΙ. Κατηγορία των περιοχών, ο συνθετικός δείκτης των οποίων είναι κατώτερος από το 75 % του κοινοτικού δείκτη:  - Ιταλία: Campania, Molise, Puglia, Basilicata, Calabria, Sicilia·  - Ιρλανδία: το σύνολο του εδάφους·  - Ελλάδα: το σύνολο του εδάφους·  - Ισπανία: το σύνολο του εδάφους, εκτός των περιοχών που αναφέρονται στο σημείο Ι·  - Πορτογαλία: το σύνολο του εδάφους.